Η αντιμετώπιση της πρεσβυωπίας με το χειρουργείο του καταρράκτη: Χαρακτηριστικά των premium ενδοφακών
Creators: name: Καραγιαννίδου, Ζωή Δημητρίου
Publisher: name: Aristotle University of Thessaloniki
Year: 2024
Subjects: Ενδοφακός
Διόρθωση της πρεσβυωπίας
Ερωτηματολόγιο για την ποιότητα ζωής
Ερωτηματολόγιο για την ποιότητα της όρασης
Ανεξαρτησία από τα γυαλιά
Ικανοποίηση
Iol or intraocular lens
Presbyopia correcting
Quality of life questionnaire
Quality of vision questionnaire
Spectacle independence
Satisfaction

description: Η πρεσβυωπία είναι το αποτέλεσμα της ελάττωσης του εύρους της προσαρμογής, σχετίζεται με την ηλικία και επηρεάζει την ικανότητα του οφθαλμού να εστιάζει σε κοντινές αποστάσεις. Βάσει μελετών που έχουν πραγματοποιηθεί σε διάφορες περιοχές του κόσμου έχει αποδειχθεί ότι η πρεσβυωπία επηρεάζει αρνητικά την ποιότητα ζωής και την παραγωγικότητα των ατόμων, κυρίως εξαιτίας της εξάρτησής τους από τα κοντινά γυαλιά για ποικίλες δραστηριότητες της καθημερινότητας. Υπολογίζεται ότι ένα ποσοστό μεγαλύτερο από το 25% του πληθυσμού παγκοσμίως αντιμετωπίζει δυσκολίες στην περάτωση εργασιών σε κοντινές και σε ενδιάμεσες αποστάσεις, ενώ με βάση τις προβλέψεις 1.8 δισεκατομμύρια άτομα θα εμφανίσουν πρεσβυωπία έως το 2050. Ο πρεσβύωπας που είναι άτομο παραγωγικής ηλικίας ενεργό στον εργασιακό χώρο έχει μειωμένη απόδοση στις κοντινές και στις ενδιάμεσες εργασίες του με σημαντικό αντίκτυπο τόσο στον ψυχολογικό όσο και στον οικονομικό τομέα. Παρά το γεγονός ότι η οφθαλμολογική επιστήμη ανακαλύπτει διαρκώς πρωτοπόρους χειρουργικούς τρόπους για την αντιμετώπιση της πρεσβυωπίας, δεν έχει αναπτυχθεί κάποιο συνολικό πλαίσιο αξιολόγησης των παρεμβάσεων αυτών. Μεταξύ των αιτιών για την ανυπαρξία αυτού του μεθοδολογικού πλαισίου είναι η έλλειψη αντικειμενικής μέτρησης της πραγματικής οπτικής ικανότητας του ατόμου σε δραστηριότητες της καθημερινότητας. Υπάρχει πληθώρα χειρουργικών και μη θεραπευτικών επιλογών για την διόρθωση της πρεσβυωπίας, με την ένθεση των ενδοφακών υψηλής τεχνολογίας (premium) να κερδίζει συνεχώς έδαφος. Ο καταρράκτης, ο οποίος ορίζεται ως η θόλωση του κρυσταλλοειδούς φακού του ανθρώπου, είναι η πιο συχνή αιτία έκπτωσης της όρασης ή τύφλωσης παγκοσμίως με 20 εκατομμύρια τυφλούς ανθρώπους ή 51% της παγκόσμιας τύφλωσης. Με την αύξηση του προσδόκιμου επιβίωσης και την γήρανση του πληθυσμού, ο αριθμός των ανθρώπων με καταρράκτη ολοένα και αυξάνεται. Η χειρουργική εξαίρεση του καταρράκτη αποτελεί ένα από τα πιο συχνά χειρουργεία στην ιατρική με 9.5 εκατομμύρια χειρουργεία ανά έτος ανά την υφήλιο. Στις μέρες μας, το χειρουργείο του καταρράκτη αποτελεί ταυτόχρονα και διαθλαστικό χειρουργείο, διότι δεν αποσκοπεί μόνο στην αντικατάσταση του θολού κρυσταλλοειδούς φακού, αλλά και στην επίτευξη ικανοποιητικής οπτικής οξύτητας σε όλες τις αποστάσεις χωρίς την χρήση γυαλιών και στην επίτευξη καλής ποιότητας όρασης χωρίς ενοχλητικά δυσφωτοπικά φαινόμενα. Επί του παρόντος, οι ραγδαίες εξελίξεις στην τεχνολογία, στα μηχανήματα, στα υλικά και στους ενδοφακούς προσφέρουν ποικίλες χειρουργικές επιλογές και διαφορετικές προσεγγίσεις για τη διόρθωση της πρεσβυωπίας. Μία και μοναδική ιδανική λύση δεν είναι ακόμα διαθέσιμη. Ανάμεσα στους σύγχρονους χειρουργικούς τρόπους διόρθωσης της πρεσβυωπίας, οι πιο διαδεδομένοι είναι το χειρουργείο καταρράκτη με αμφοτερόπλευρη εμφύτευση μονοεστιακών ενδοφακών και εφαρμογή των τεχνικών monovision, η ένθεση πολυεστιακών δηλαδή διπλοεστιακών, τριπλοεστιακών ή πανεστιακών ενδοφακών και οι ενδοφακοί εκτεταμένου βάθους εστίασης. Το αίτιο της ύπαρξης των διαφορετικών ειδών ενδοφακών είναι το γεγονός ότι δεν υπάρχει ένας κατάλληλος ενδοφακός για όλους τους ασθενείς. Υψίστης σημασίας θεωρείται το γεγονός ότι οι στρατηγικές επιλογής του ιδανικού ενδοφακού ο οποίος αντιμετωπίζει το πρόβλημα της πρεσβυωπίας πρέπει να ανταποκρίνεται στις εξατομικευμένες ανάγκες του κάθε ασθενούς. Κάθε τύπος premium ενδοφακού έχει συγκεκριμένα χαρακτηριστικά, προσφέρει πλεονεκτήματα αλλά έχει και ορισμένα μειονεκτήματα.
description: Presbyopia is the result of a decrease in the range of accommodation, is age-related and affects the eye's ability to focus at close distances. Based on studies carried out in various regions of the world, it has been proven that presbyopia affects negatively the quality of life and the productivity of individuals, mainly due to their dependence on nearby glasses for various activities of everyday life. It is estimated that more than 25% of the world's population faces difficulties in completing work in short and intermediate distances, and according to projections 1.8 billion people will develop presbyopia by 2050.The presbyop is a productive age-person of productive age, active in the workplace, has reduced performance in his near and intermediate jobs with a significant impact on both the psychological and economic spheres. Despite the fact that ophthalmological science is constantly discovering pioneering surgical ways to treat presbyopia, no overall framework for evaluating these interventions has been developed. Among the reasons for the non-existence of this methodological framework is the lack of objective measurement of the real visual ability of the individual in everyday activities. There are plenty of surgical and non-surgical therapeutic options for the correction of presbyopia and the insertion of premium intraocular lenses is constantly gaining ground. Cataract, defined as the opacification of the crystalline lens, is the most common cause of vision impairment or blindness worldwide, with 20 million blind people, or 51% of global blindness. With increasing life expectancy and an ageing population, the number of people with cataracts is increasing. Cataract surgical removal is one of the most common surgeries in medicine with 9.5 million surgeries per year worldwide. Nowadays, cataract surgery is also a refractive operation, because it aims not only to replace the cloudy crystalline lens, but also to achieve satisfactory visual acuity at all distances without the use of glasses and to achieve good quality vision without annoying dysphotopic phenomena. Currently, improvements in technology, machinery, materials and intraocular lenses offer a variety of surgical options and different approaches to correcting presbyopia. A unique and ideal solution is not yet available. Among the modern surgical ways of correcting presbyopia, the most widespread are cataract surgery with bilateral implantation of monofocal intraocular lenses and application of monovision techniques, the insertion of multifocal i.e. bifocal, trifocal or panfocal intraocular lenses and extended depth of focus intraocular lenses. The reason for the existence of different types of intraocular lenses is the fact that there is not one intraocular lens suitable for all patients. Of utmost importance is the fact that strategies for choosing the ideal intraocular lens that addresses the problem of presbyopia must respond to the individualized needs of each patient. Each type of premium intraocular lens has specific characteristics, offers advantages but also has certain disadvantages.